**Audioslave** bola americká hardrocková superskupina, ktorá bola vytvorená v Los Angeles v Kalifornii v roku 2001. Pozostávala z frontmana skupiny Soundgarden, Chrisa Cornella a staronových členov teraz už obnovenej skupiny Rage Against the Machine; Tom Morello (sólová gitara), Tim Commerford (basová gitara/sprievodný spev) a Brad Wilk (bicie). Kritici pôvodne opisovali Audioslave ako zlúčenie Rage Against the Machine a Soundgarden, ale druhý album skupiny, *Out of Exile*, dokázal, že skupina má samostatnú identitu a je originálna.

Obchodná značka skupiny bola vytvorená zmiešaním hard rocku zo 70. rokov (ich hudba bola často porovnávaná s Led Zeppelin alebo Black Sabbath) a s alternatívnym rockom z 90. rokov (zvuky Nirvany a Soundgardenu). Navyše, Morello do tejto zmesi včleňoval jeho nekonvenčné gitarové sóla. Ako to bolo aj u Rage Against the Machine, skupina sa vyznačovala zvukmi na ich albumoch, ktoré boli tvorené len za použitia gitary, basgitary, bicích a vokálov.

Po šiestich rokoch existencie, Audioslave vydali tri štúdiové albumy, dostali tri nominácie na cenu Grammy a stali sa prvou americkou rockovou skupinou, ktorá mala otvorený koncert na Kube. Vo februári 2007 sa Chris Cornell vyjadril, že permanentne opúšťa skupinu pre dôvody "spôsobené neriešiteľnými osobnými spormi a tiež hudobnými rozdielmi". Oznam prišiel menej než mesiac po tom, čo Morello, Commerford a Wilk oznámili, že by boli ochotní obnoviť s ich predošlým spevákom Zack de la Rocha skupinu Rage Against the Machine. Pretože traja členovia boli zamestnaní opätovným spojením a Morello s Cornellom vydali v roku 2007 sólové albumy, skupina s menom Audioslave bola oficiálne rozpustená.

Históra
-------

### Formovanie (2000 – 2001)

História skupiny Audioslave sa spätne vracia k 18. október 2000, keď spevák Zack de la Rocha oznámil, že odchádza zo skupiny Rage Against the Machine. To viedlo k rozpadnutiu skupiny, ale zvyšní traja členovia skupiny sa rozhodli držať po kope a oznámili plány na pokračovanie s novým spevákom. V tomto čase boli voľný traja speváci, vrátane B-Real zo Cypress Hill, ale oni nechceli ďalšieho rappera alebo niekoho, kto aspoň vzdialene znie ako De la Rocha. Hudobný producent a ich priateľ, Rick Rubin neskôr navrhol, aby prijali do skupiny Chrisa Cornella, bývalého frontmana skupiny Soundgarden. Rubin ich tiež prehováral aby išli do skupinovej terapie s Philom Towleom (ktorý skvele spolupracoval s Metallicou, v priebehu tvorby St. Anger) po ich prestávke. Rubin presvedčil, že skupina Rage Against the Machine má možnosť s pravým hlasom stať sa lepšou. Neskôr, v januári 2001, bol citovaný, keď časopis Rolling Stone povedal: ""mohlo sa to otočiť na Yardbirds-into-Led Zeppelin scenár". Tiež uviedol Toma Morella ako "Jimmiho Pagea súčasnosti". Basgitarista Tim Commerford neskôr pripísal k dobru Rubinovi to, že dal dokopy Audioslave a nazval ho "anjel na križovatkách, pretože ak by nebolo jeho, tak by som tu dnes nebol".

Chémia medzi Cornellom a tromi hudobníkmi bola hneď od prvého okamihu zjavná, ako Morello opísal: "Chris pristúpil pred mikrofón, zaspieval pieseň a nemohol som tomu uveriť. Nebol to iba dobrý zvuk, nebol to ani ohromný zvuk, znelo to ako niečo nadprirodzené. A ... keď tam je ta nenahraditeľná chémia od prvého momentu, tak to nemôžete popierať." Štvorica napísala 21 piesní v priebehu 19 dní skúšok. "Light My Way" sa stala vôbec prvou piesňou, ktorú kedy napísali. Bolo to v prvý deň stretnutia. Novovytvorená skupina z producentom Rickom Rubinom aj napriek tomu oznámila začiatok štúdiových prác až v neskorom máji 2001.

### Názov skupiny

Prvá myšlienka pre názov skupiny bola "Civilian", ale neskôr to bolo zamietnuté, keď členovia skupiny zistili že tento názov je už obsadený. Morello neskôr diskreditoval príbeh, ktorý bol popieraný Commerfordom aj Cornellom a komentoval, že "Civilian" bol iba chýr, ktorý sa šíril v tomto čase. Povedal: "Skupina mala stále iba jedno meno a tým je Audioslave." Neskôr opísal pôvod mena "Audioslave" v rádiu LAUNCHcast nasledovným spôsobom:

> Bol to Chrisov návrh, ktorý mu prišiel akoby v nejakej vízii. Chris v jednu noc napísal na pager: "Už to mám. Je to Audioslave." Všetkým sa to páčilo, "V poriadku, fantastické."... Aby parafrázoval Elvisa Costella, hovoril o skupinových názvoch ako o tanci o architektúre – tam nie je žiadny spoločný bod pretože meno skupiny sa stáva niečím až hudbou a ľuďmi.
> 
> 

Po tom, čo bolo oznámené meno, sa ukázalo, že už bolo používané skupinou z Liverpoolu. Tak sa s touto skupinou dohodli na tom, že Audioslave zaplati 30 000 dolárov, a tá im dovolí používať to isté meno. Časť zmluvy bola v tom, že každá skupina musela byť svojej vlastnej totožnosti pri tom, keď marketing predstavuje nové nahrávky alebo koncerty.

Meno bolo tiež často zosmiešňované a bolo považované niektorými kritikmi ako jeden z najhorších názvov skupiny v dnešnej rockovej hudbe alebo dokonca všetkých čias. Pitchfork Media ho v ich recenzii na debutový album nazvali "najhlúpejším názvom roku", zatiaľ čo Chuck Klosterman z časopisu *Spin* ho nazval "jedným z najnemejších názvov v nedávnej rockovej histórii".

### *Audioslave* (2002 – 2003)

Dňa 19. marca 2002 potvrdila skupina Audioslave účasť na festivale Ozzfest, hoci ešte v tom čase nemala oficiálny názov ani potvrdený dátum vydania ich debutového albumu. O niekoľko dní neskôr sa objavili správy, že sa skupina rozpadla. Cornellov manažér potvrdil, že frontman odišiel zo skupiny, bez nejakého vysvetlenia. Skupina vydala pod názvom "Civilian" (alebo "The Civilian Project") približne 13 skúšobných demo skladieb, ktoré unikli na internet v máji 2002. Podľa Morella bola skupina frustrovaná, pretože skladby neboli vo svojej finálnej podobe a v niektorých prípadoch "neboli ešte rovnaké texty, gitarové sóla, výkony akéhokoľvek druhu."

Podľa skupiny však nebol rozpad spôsobený osobnými konfliktmi, ale jej rozhádanými manažérmi. Potom ako bolo ukončené mixovanie albumu, o šesť týždňov neskôr sa skupina znovu spojila a zároveň vyhodila svoj bývalý manažment a najala si ďalší, The Firm.

Skupina oznámila svoje oficiálne meno začiatkom septembra. Prvý singel, „Cochise" sa dostal na internet koncom septembra a do rádií začiatkom októbra. Hudobní kritici pochválili hlavne Cornellov hlas ako zreteľnú odchýlku od rapovania de la Rochu. Režisér Mark Romanek vytvoril hudobné video pre singel „Cochise", v ktorom skupina krá na streche rozostavanej budovy uprostred veľkých ohňostrojov.

Rovnomenný debutový album *Audioslave* bol vydaný dňa 19. novembra 2002, pričom vstúpil do rebríčka Billboard 200 na 7. miesto. Počas prvého týždňa sa predalo viac ako 163 000 kópií a mesiac po vydaní bol album certifikovaný v USA na zlatú platňu asociáciou RIAA. V roku 2006 bol albumu udelený status trojitej platiny. Je to najúspešnejší album skupiny a celkovo sa predalo viac ako 3 milióny kópií v USA. Aj napriek komerčnému úsechu, získal album zmiešané recenzie od hudobných kritikov. Niektorý kriticki označili úsilie skupiny za neinšpiratívne a predvídateľné. Hudobná webstránka Pitchfork Media pochválila Cornellov hlas, ale virtuálne kritizovala každý ďalší aspekt albumu, pokladajúc texty za "celkom nezmyselné" a Rubinovu produkciu za "syntetizovaný výsledok podobný rocku, ktorý nevyžaruje teplo". Ďalší kritici však pochválili štýl tejto superskupiny, ktorý je podobný rockovým skupinám 70. rokov a porovnávali ich s Led Zeppelin a Black Sabbath, pričom skupina dodala do svojej tvorby viac súčasného mainstreamového rocku.

Skupina Audioslave mala svoj koncertný debut dňa 25. novembra 2002, kedy vystupovali na streche divadla Ed Sullivan Theater v New Yorku pre *Nočná show Davida Lettermana*. Bolo to po prvýkrát, čo vystupovala nejaká skupina počas tejto show.

V tom čase sa objavovali chýry, že sa Cornell dal preliečiť na odvykačnom liečení. Cornell to neskôr potvrdil v rozhovore pre časopis *Metal Hammer*. Zamietol chýry o tom, že sa liečil zo závislosti na oxokodóne alebo heroíne, avšak keď sa pýtali, povedal iba, "Viacero vecí, niesom vyberavý, hlavne kvôli alkoholu."

„Like a Stone", druhý singel z albumu bol vydaný začiatkom roka 2003. Stal sa najúspešnejším singlom, pričom dosiahol 1. miesto v rebríčkoch Mainstream Rock Tracks a Modern Rock Tracks. Singel bol certifikovaný zlatou platňou asociáciou RIAA, a stal sa najúspešnejším singlom skupiny. Hudobné video pre singel režíroval Meiert Avis, a bolo nafilmované v Los Angeles v dome, kde Jimi Hendrix napísal skladbu „Purple Haze". Hudobné video k tretiemu singlu „Show Me How to Live" bol zakázané visielať na MTV, údajne kvôli ukážkam ako skupina v rýchlej automobilovej nahánačke s políciou jazdí po ceste. Prvé DVD skupiny s názvom *Audioslave* bolo vydané dňa 29. júla 2003. Počas roka 2003 skupina mala veľký počet turné, čím si získala pozitívne hodnotenia svojich živých vystúpení, vrátane koncertu na obnovenom festivale Lollapalooza.

### *Out of Exile* (2004 – 2005)

V roku 2004 bola skupina medzi nominantmi na Cenu Grammy: skladba „Like a Stone" v kategórii Best Hard Rock Performance a album *Audioslave* v kategórii Best Rock Album. Zvyšok roka 2004 strávila skupina prácou na druhom albume. To dávalo Morellovi možnosť koncentrovať sa na svoj sólový projekt The Nightwatchman a na politické aktivity. Cornell mal zase čas zamerať sa na svoj súkromný život; po ukončení rozvodu so svojou prvou manželkou sa oženil s parížskou novinárkou Vicky Karayiannis.

Práce na novom albume začali v roku 2003 počas turné Lollapalooza, a pokračovali do konca roka, kedy sa členovia skupiny zišli v štúdiu. „Be Yourself" bol prvým singlom z ešte bezmenného albumu, pričom kriticky ho zhodnotili ako "chabý, s mdlým textom bez smeru". Aj napriek tomu dosiahol singel 1. miesto v rebríčkoch Mainstream a Modern Rock Tracks.

V apríli 2005 začala skupina klubové turné, ktoré trvalo do konca mája. Hoci na predchádzajúcich turné hrala skupina Audioslave občas aj coververzie, zámerne sa vyhla takýmto skladbám aby si skupina zaviedla vlastnú nezávislú identitu.

Druhý singel „Your Time Has Come" bol vydaný cez unikátnu propagáciu, ktorá trvala týždeň, a do ktorej sa zapojili poslucháči z celého sveta. Rozhlasové stanice boli požiadané aby zverejnili odkaz na oficiálnu webstránku skupiny, kde sa dala skladba stiahnuť.

Dňa 6. mája 2005 zahrala skupina koncert v Havane na Kube pred viac ako 50 000 ľuďmi počas slávnosti La Tribuna Antiimperialista José Martí, ktorá bola účelovo zorganizovaná v roku 2000 pre masové protesty proti vláde USA. Skupina Audioslave sa tak stala prvou americkou rockovou skupinou, ktorá zahrala koncert v socialistickej Kube. Skupina cestovala na Kubu aj s kameramanským štábom - strávili dva dni návštevami historických miest a spoznávaním kubánskch hudobníkov a mládeže.

Album *Out of Exile* bol medzinárodne vydaný dňa 23. mája 2005. Debutoval na 1. mieste v americkom rebríčku Billboard 200, a stal sa jediným albumom skupiny, ktorý dosiahol túto pozíciu. Počas nasledujúceho týždňa však klesol na 3. miesto s poklesom predajnosti o 62%, následkom čoho získal platinovú platňu. Cornell sa priznal, že napísal pre album veľa osobných skladieb, ovplyvnený svojími pozitívnymi zmenami v súkromnom živote od roku 2002. Tiež opísal album ako pestrejší ako debutový album, pričom je v ňom menej počuť ťažké gitarové riffy.

Album *Out of Exile* bol hodnotený pozitívnejšie ako ich debutový album. Allmusic, ktorý dal albumu *Audioslave* vlažnú recenziu, chválil album ako "slabý, tvrdý, silný a pamätný." Texty však stále hovoria o bežných ťažkostiach. Webstránka MusicOMH.com napísala, že Cornellove texty sú "pokračujúce na hranicu smiešnosti"; mäkkosť a pomalosť bola tiež často kritizovaná.

Po vydaní albumu začala skupina Európske turné, pričom vystupovala na benefičnom koncerte Live 8 v Berlíne, ktorý sa konal dňa 2. júla 2005. Hudobné video k tretiemu singlu „Doesn't Remind Me" bolo zverejnené na internete v septembri 2005. Druhé DVD skupiny, *Live in Cuba*, na ktorom je koncert z Havany bolo vydané dňa 11. októbra 200 5. DVD bolo certifikované platinovou platňou po menej ako dvoch mesiacoch od vydania.

### *Revelations*, rozpad skupiny a aktivity po rozpade

V decembri 2005 bola skupina v poradí tretíkrát nominovaná na Cenu Grammy v kategórii Best Hard Rock Performance za skladbu „Doesn't Remind Me". Skupina Audioslave začala nahrávať ďalší album. Začiatkom júla 2005, po závere európskeho turné sa skupina vrátila do štúdia aby napísala nové skladby; Morello povedal, že ich cieľom bolo "zastrieť línie medzi skúšaním, nahrávaním a koncertovaním." Nahrávanie začalo v januári 2006, a plány boli, že album *Revelations* bude vydaný v júni. Toho času si skupina vybrala mixéra albumu *Out of Exile*, Brendana O'Briena ako producenta.

Skupina mala napísaných 20 skladieb a 16 z toho nahraných za tri týždne. Avšak dátum vydania albumu sa odložil na začiatok september a skupina zrušila svoje európske turné. Prvý singel z albumu, „Original Fire" bol dostupný na oficiálnej stránke pre streaming začiatkom júla. Album *Revelations* bol vydaný 5. septembra 2006. Album vstúpil do rebríčka Billboard 200 na 2. miesto a za prvý týždeň sa predalo viac ako 142 000 kópií albumu. Bol to najmenej úspešný album skupiny, pričom jeho predajnosť počas druhého týždňa klesla o 65%, a o mesiac neskôr získal zlatú platňu. Album mal vplyvy soulu, funku a R&B, čo bol pre skupinu predtým nemožné; Morello popísal tento zvuk ako "Led Zeppelin sa zišli s Earth, Wind & Fire." Okrem toho, niekoľko skladieb malo otvorene liberálny politický postoj.

Album získal podobné recenzie ako *Out of Exile*, pričom väčšina z kritikov chválila integritu skupiny na albume. Nové vplyvy funku a soulu boli priaznivo vítané, a Allmusic poznamenal "najpestrejší, rôznorodý, ale dôsledný album". Mnoho ďalších však hovorilo o albume ako "iba ďalšia rocková nahrávka", a po hudobnej stránke bez väčších rozdielov oproti predchádzajúcim albumom.

Dňa 22. januára 2007 bolo ohlásené znovuobnovenie skupiny Rage Against the Machine pre koncert na Coachella Valley Music and Arts Festival dňa 29. apríla 2007. Menej ako mesiac potom, dňa 15. februára 2007, Cornell oficiálne ohlásil svoj odchod zo skupiny Audioslave, a vyšiel s týmto vyhlásením:

> Kvôli nevyriešiteľným osobným konfliktom, rovnako ako tiež kvôli hudobným rozdielom, na stálo opúšťam skupinu Audioslave. Prajem ďalším trom členom iba to najlepšie vo všetkých ich budúcich úsiliach
> 
> 

Morello povedal, že nikdy nedostal oficiálnu správu od Cornella, že odchádza zo skupiny. Obe skupiny, Rage Against the Machine a Soundgarden boli znovu obnovené po rozpade skupiny Audioslave.

Členovia skupiny
----------------

* Chris Cornell – vokály, rytmická gitara (2001 – 2007)
* Tom Morello – sólová gitara (2001 – 2007)
* Tim Commerford – basová gitara, sprievodný spev (2001 – 2007)
* Brad Wilk – bicie, perkusie (2001 – 2007)

Diskografia
-----------

*Bližšie informácie v hlavnom článku: Diskografia skupiny Audioslave*
* 2002 – *Audioslave*
* 2005 – *Out of Exile*
* 2006 – *Revelations*

Referencie
----------

1. ↑  WILSON, MacKenzie. *Audioslave - Music Biography, Credits and Discography* [online]. Allmusic, [cit. 2013-01-19]. Dostupné online.
2. ↑  Roberts, Michael. *Slave New World* [online]. Cleveland Scene, 16. júl 2003, [cit. 2007-08-25]. Dostupné online.
3. ↑   *Video interview with Tom Morello* [online]. Toazted, [cit. 2007-08-20]. Dostupné online. Archivované 2007-10-22 z originálu.
4. ↑   Zack Leaves Rage Against The Machine. *MTV*, 18. október 2000. Dostupné online [cit. 2007-08-25].
5. ↑  Ankeny, Jason. *Rage Against The Machine Biography* [online]. Allmusic, [cit. 2007-08-25]. Dostupné online.
6. 1 2  Moss, Corey; Parry, Heather. *Audioslave: Unshackled, Ready To Rage* [online]. MTV, [cit. 2007-08-25]. Dostupné online.
7. 1 2 3 4  O'Brien, Clare. "Pushing Forward Back." *Zero Magazine*. September 7, 2005, Iss. 1.
8. ↑  Fricke, David. *The Last Days of Rage?* [online]. Rolling Stone, 10. január 2001, [cit. 2007-08-25]. Dostupné online. Archivované 2008-04-18 z originálu.
9. ↑  Weiss, Neal. Rage And Cornell To Enter Studio Next Week. *Yahoo! Music*, 22. máj 2001. Dostupné online [cit. 2007-08-25].
10. 1 2  Moss, Corey; Parry, Heather. *Audioslave: Unshackled, Ready To Rage (cont.)* [online]. [Cit. 2007-08-25]. Dostupné online.
11. ↑  Ewing, Jerry. "Straight Outta Rehab." *Metal Hammer*. December 2002, Iss. 108.
12. 1 2   *Audioslave to the Rhythm* [online]. Undercover, [cit. 2007-08-25]. Dostupné online.
13. ↑  Anderson, Brett. Audioslave Works Out Settlement To Share Name With U.K. Band. *Yahoo! Music*. Dostupné online [cit. 2007-08-25].
14. ↑  Jansen, Bryan. *Audioslave album review* [online]. Epinions, 15. február 2003, [cit. 2007-08-25]. Dostupné online.
15. ↑  Seely, Mike. *Best & Worst Band Names* [online]. Seattle Weekly, 12. október 2006, [cit. 2007-08-25]. Dostupné online. Archivované 2006-11-06 z originálu.
16. ↑  Dahlen, Chris; Schreiber, Ryan. *Audioslave album review* [online]. Pitchfork Media, 26. november 2002, [cit. 2007-08-25]. Dostupné online. Archivované 2008-12-05 z originálu.
17. ↑  Klosterman, Chuck. *Audioslave – Audioslave review* [online]. *Spin*, 15. júl 2003, [cit. 2007-08-25]. Dostupné online.
18. ↑  Armor, Jerry. Cornell/Rage Band Set For OzzFest. *Yahoo! Music*, 19. marec 2002. Dostupné online [cit. 2007-08-25].
19. ↑  Altman, Billy. Cornell/Rage Split Leaves OzzFest Looking For Replacement. *Yahoo! Music*, 26. marec 2002. Dostupné online [cit. 2007-08-25].
20. ↑  D'Angelo, Joe. Rage/Cornell-Credited Tracks Get Leaked Online. *MTV*, 20. máj 2002. Dostupné online [cit. 2007-08-25].
21. ↑  Powell, Austin. Out of exile and into Austin. *The Daily Texan*, 14. apríl 2005. Dostupné online [cit. 2007-08-25].
22. ↑  Lee, Matt. *Stoke & Staffordshire Music – Singles review* [online]. BBC, December 2002, [cit. 2007-08-25]. Dostupné online.
23. ↑   Audioslave, Mudvayne Debut In Billboard's Top 20. *Blabbermouth.net*, 27. november 2002. Dostupné online [cit. 2007-08-25].
24. ↑   Audioslave Land Gold Album. *Blabbermouth.net*, 17. december 2002. Dostupné online [cit. 2007-08-25].
25. 1 2 3 4   Recording Industry Association of America, [cit. 2007-08-25]. Dostupné online.
26. ↑  Lynch, Andrew. *Audioslave – Audioslave – Review* [online]. Entertainment Weekly, [cit. 2007-08-25]. Dostupné online. Archivované 2007-09-30 z originálu.
27. ↑  Tate, Greg. *Probably Not – Audioslave review* [online]. The Village Voice, 8. január 2003, [cit. 2007-08-25]. Dostupné online.
28. ↑  Dahlen, Chris; Schreiber, Ryan. *Audioslave: Audioslave: Pitchfork Record Review* [online]. Pitchfork Media, 26. november 2002, [cit. 2007-08-25]. Dostupné online. Archivované 2008-12-05 z originálu.
29. ↑   *Rock/Indie Review – Audioslave, Audioslave* [online]. 21. jún 2007, [cit. 2007-08-25]. Dostupné online.
30. ↑  Jeres. *Audioslave: Audioslave (2002) review* [online]. PlayLouder, 21. november 2002, [cit. 2007-08-25]. Dostupné online. Archivované 2007-10-07 z originálu.
31. ↑  Gray, Christopher. *Music: Review – Audioslave Audioslave* [online]. The Austin Chronicle, 31. január 2003, [cit. 2007-08-25]. Dostupné online.
32. ↑   *AUDIOSLAVE/AUDIOSLAVE DVD VIDEO* [online]. [Cit. 2007-08-25]. Dostupné online. Archivované 2007-09-28 z originálu.
33. ↑  Brannigan, Paul. "Last Orders." *Kerrang!*. February 1, 2003, Iss. 940.
34. ↑   Chris Cornell Admits To Stint In Rehab: 'It's Like School'. *Blabbermouth.net*, 16. január 2003. Dostupné online [cit. 2007-08-25].
35. 1 2   *Artist Chart History – Audioslave* [online]. Billboard, [cit. 2007-08-25]. Dostupné online.
36. ↑   Banned Audioslave Video Posted Online. *Blabbermouth.net*, 3. júl 2003. Dostupné online [cit. 2007-08-25].
37. ↑  Slowikowski, Tim. *Concert Review – Audioslave 26 February 2003: Riviera Theatre — Chicago* [online]. PopMatters, 19. marec 2003, [cit. 2007-08-25]. Dostupné online.
38. ↑  Paulik, Laurie. *Lollapalooza concert at Fiddler's Green, Denver, Colorado 2003* [online]. Mountain West Music, [cit. 2007-08-25]. Dostupné online. Archivované 2007-09-28 z originálu.
39. ↑   Rockonthenet.com, 8. február 2004. Dostupné online.
40. 1 2  Sculley, Alan. *A Career in Slavery* [online]. San Diego CityBEAT, [cit. 2007-08-25]. Dostupné online. Archivované 2008-04-08 z originálu.
41. ↑   Audioslave To Work On Next Album After Lollapalooza. *Blabbermouth.net*, 29. júl 2003. Dostupné online [cit. 2007-08-25].
42. ↑   *The Singles Jukebox – Singles Going Steady* [online]. Stylus Magazine, 8. apríl 2005, [cit. 2007-08-25]. Dostupné online. Archivované 2007-10-11 z originálu.
43. ↑  Varga, George. *The members of Audioslave built the band on foundation of harmony – 'We take care of each other'* [online]. The San Diego Union-Tribune, 12. máj 2005, [cit. 2007-08-25]. Dostupné online.
44. ↑   It Takes A Million Audioslave Fans To Hear New Single. *Blabbermouth.net*, 27. aptíl 2005. Dostupné online [cit. 2007-08-25].
45. ↑  Fraenkel, Jim; Corey, Moss. Audioslave Slay Havana With Historic Show. *MTV*, 7. máj 2005. Dostupné online [cit. 2007-08-25].
46. ↑  Grigoriadis, Vanessa. *Airborne With Audioslave* [online]. Rolling Stone, 10. máj 2005, [cit. 2007-08-25]. Dostupné online. Archivované 2007-10-02 z originálu.
47. ↑  Harris, Chris. Mariah Stops The Rock, Reclaims Billboard No. 1. *MTV*, 8. jún 2005. Dostupné online [cit. 2007-08-25].
48. ↑   Audioslave: 'Out Of Exile' Certified Platinum. *Blabbermouth.net*, 11. august 2005. Dostupné online [cit. 2007-08-25].
49. ↑   Audioslave Singer Says New Album Will Be 'One Of The Best Rock Records Ever' Made. *Blabbermouth.net*, 12. apríl 2005. Dostupné online [cit. 2007-08-25].
50. ↑  Erlewine, Stephen Thomas. *Out of Exile Review* [online]. Allmusic, [cit. 2007-08-25]. Dostupné online.
51. 1 2  Bansal, Vik. *Audioslave – Out Of Exile : album review* [online]. musicOMH.com, [cit. 2007-08-25]. Dostupné online. Archivované 2007-08-09 z originálu.
52. ↑  Starbuck. *Archivovaná kópia* [online]. Imperiumi.net, 1. jún 2005, [cit. 2007-08-25]. Dostupné online. Archivované 2007-10-22 z originálu.
53. ↑   *48th Grammy Awards – 2006* [online]. Rockonthenet.com, 8. február 2006, [cit. 2007-08-25]. Dostupné online.
54. ↑  Cohen, Jonathan. Audioslave Heading Home For Studio Time, Fall Tour. *Billboard*, 29. jún 2005. Dostupné online [cit. 2007-08-25].
55. ↑  Moss, Corey. Audioslave Turn To Rage/Soundgarden Producer For Third LP. *MTV*, 9. december 2005. Dostupné online [cit. 2007-08-25].
56. 1 2  Harris, Chris. New Audioslave LP: 'Led Zeppelin Meets Earth, Wind & Fire'. *MTV*, 31. marec 2006. Dostupné online [cit. 2007-08-25].
57. ↑   Audioslave's Record Label Explains European Tour Cancellation. *Blabbermouth.net*, 23. máj 2006. Dostupné online [cit. 2007-08-25].
58. ↑   Audioslave, Iron Maiden, Alice In Chains: First-Week Sales Revealed. *Blabbermouth.net*, 13. september 2006. Dostupné online [cit. 2007-08-25].
59. ↑  Peoples, Glenn. *Chart Recap: Timberlake Over Mayer* [online]. Coolfer.com, 20. september 2006, [cit. 2007-08-25]. Dostupné online.
60. ↑   *Music Review: Audioslave: Revelations* [online]. Slant Magazine, [cit. 2007-08-25]. Dostupné online.
61. ↑  Erlewine, Stephen Thomas. *Revelations review* [online]. Allmusic, [cit. 2007-08-25]. Dostupné online.
62. ↑  Ackroyd, Stephen. *Audioslave – Revelations* [online]. Rocklouder, [cit. 2007-08-25]. Dostupné online.
63. ↑   *Revelations review* [online]. NOW, 7. september 2006, [cit. 2007-08-25]. Dostupné online.
64. ↑   Chris Cornell Talks Audioslave Split, Nixes Soundgarden Reunion. *MTV*, 15. február 2007. Dostupné online [cit. 2007-08-25].
65. ↑   Tom Morello On Audioslave: 'I Still Haven't Heard From Chris Cornell'. *Blabbermouth.net*, 25. apríl 2007. Dostupné online [cit. 2007-08-25].

Iné projekty
------------

Commons
* Spolupracuj na Commons Commons ponúka multimediálne súbory na tému **Audioslave**

Externé odkazy
--------------

* Oficiálna stránka skupiny

Zdroj
-----

*Tento článok je čiastočný alebo úplný preklad článku Audioslave na anglickej Wikipédii.*

| * z
* d
* u
Audioslave |
| --- |
| 
* **Chris Cornell**
* **Tim Commerford**
* **Tom Morello**
* **Brad Wilk**

 |
| Štúdiové albumy | 
* *Audioslave*
* *Out of Exile*
* *Revelations*

 |
| DVD | 
* *Audioslave*
* *Live in Cuba*

 |
| Single | 
* "Cochise"
* "Like a Stone"
* "Show Me How to Live"
* "I Am the Highway"
* "What You Are"
* "Be Yourself"
* "Your Time Has Come"
* "Doesn’t Remind Me"
* "Out of Exile"
* "Original Fire"
* "Revelations"

 |
| Súvisiace články | 
* Diskografia
* Rage Against the Machine
* Soundgarden
* Interscope Records
* Epic Records
* Axis of Justice
* Temple of the Dog

 |